สุดประทับใจ เจ้าชายวิลเลียม เจ้าหญิงเคท พระโอรส พระธิดาเสด็จเยือนโปแลนด์
เมื่อ 18ก.ค.60  สำนักข่าวต่างประเทศ รายงาน เจ้าชายวิลเลียม ดยุคแห่งเคมบริดจ์ และเจ้าหญิงแคเธอรีน ดัชเชสแห่งเคมบริดจ์ พระชายา พร้อมด้วยเจ้าชายจอร์จ พระโอรส และเจ้าหญิงชาร์ลอตต์ พระธิดา เสด็จพระดำเนินเยือนประเทศโปแลนด์ และเยอรมนีอย่างเป็นทางการ เป็นเวลา 5 วัน โดยสมาชิกราชวงศ์อังกฤษ ทั้ง4พระองค์ได้ประทับเครื่องบินพระที่นั่งเสด็จพระดำเนินถึงกรุงวอร์ซอ เมืองหลวงโปแลนด์ เมื่อวันที่ 17ก.ค.ที่ผ่านมา,ชาวโปแลนด์ต่างปลาบปลื้มยินดีมาเฝ้ารอรับเสด็จเยือนการมาเยือนโปแลนด์ของเจ้าชายวิลเลียม และเจ้าหญิงแคเธอรีน หรือเจ้าหญิงเคท พร้อมด้วยพระโอรสและพระธิดา โดยทั้ง 4พระองค์ยังสร้างความประทับใจให้แก่ชาวโปแลนด์ เมื่อฉลองพระองค์ในชุดที่เป็นสีธงชาติของโปแลนด์ คือแดง-ขาว โดยเจ้าหญิงเคททรงสวมชุดกระโปรง-เสื้อแขนยาวสีขาว ขณะที่เจ้าหญิงชาร์ลอตต์ พระชันษา 2 ปี ทรงสวมกระโปรงชุดลายดอกสีขาวแดง และสวมรองเท้าสีแดง ส่วนเจ้าชายวิลเลียม ทรงผูกเนกไทสีแแดง และเจ้าชายจอร์จ พระชันษา 4ปี ทรงสวมเสื้อเชิ้ตลายหมากรุกแขนยาว ที่มีสีแดงตัด และทรงสวมกางเกงขาสั้น,ข่าวแจ้งว่า ประธานาธิบดีอันด์แชย์ ดูดาแห่งโปแลนด์ได้จัดพิธีต้อนรับเจ้าชายวิลเลียมและเจ้าหญิงเคทอย่างเป็นทางการ ณ ทำเนียบประธานาธิบดี ในกรุงวอร์ซอ ขณะที่ทั้งสองพระองค์จะเสด็จเยือนสถานที่สำคัญทางประวัติศาสตร์ในประเทศโปแลนด์เป็นเวลา 2 วัน ทั้งค่ายกักกันStutthof Concentration Campของนาซีเยอรมี ในสมัยสงครามโลกครั้งที่2 และเสด็จไปเยือนเมืองท่ากดังส์ ซึ่งเป็นเมืองต้นกำเนิดของการเคลื่อนไหวของขบวนการโซลิดาริตี้ในโปแลนด์
ปลาบปลื้ม เจ้าชายวิลเลียมแห่งอังกฤษ พร้อมด้วยเจ้าหญิงเคท พระชายา เจ้าชายจอร์จ และเจ้าหญิงชาร์ลอตต์ เสด็จพระดำเนินเยือนโปแลนด์อย่างเป็นทางการ 
เจ้าชายวิลเลียม,เจ้าหญิงแคเธอรีน,เจ้าชายจอร์จ,เจ้าหญิงชาร์ลอตต์